text: بطل من لبنان، ومن بنك بيروت بالتحديد، قدر يوصل لأعلى المراتب بآسيا. رفع الأثقال هو أكتر من هواية بالنسبة إلو، وبنك بيروت هو أكتر من شغل... عم نحكي عن زميلنا وبطل رفع الأثقال، شربل حلّاق!
  خلال مشوار 14 سنة برفع الأثقال، قدر حلّاق إنّو يحقّق عدّة نجاحات: فهو حصل على بطولة لبنان لأكثر من مرّة، وقدر إنّو يمثّل لبنان ببطولة آسيا ويوصل للمرتبة الثالثة.
  إيمانًا منّو بالمواهب الرياضيّة، بالشباب بشكل عامّ وبموظّفينو بشكل خاصّ، كان بنك بيروت الداعم الرئيسي لحلّاق. "بنك بيروت عم يضوّي عنجوم لبنان، مش بس نجوم بنك بيروت!"، بالنسبة لحلّاق. وبفضل هالدعم، رح ينتقل حلّاق للساحة العالميّة، ويشارك ببطولة العالم بكندا، بحزيران 2018.